การรักษาอาการปากเจ่อที่บ้าน การรักษาอาการปากเจ่อด้วยวิธีธรรมชาติบำบัด
ตรวจสอบลิ้นและกระพุ้งแก้มของคุณว่ามีการบาดเจ็บเพิ่มเติมที่อาจต้องพบแพทย์หรือไม่ หากคุณมีอาการฟันโยกหรือฟันแตกหัก ให้รีบเข้ารับการดูแลทางทันตกรรมแบบฉุกเฉินทันที ก่อนที่คุณจะเริ่มต้นรักษา ควรทำให้แน่ใจว่าบริเวณที่มีอาการและมือของคุณนั้นสะอาดดีแล้ว ขั้นตอนนี้จะมีความสำคัญเป็นอย่างยิ่งหากผิวหนังตรงนั้นแตกและเป็นแผล ใช้สบู่และน้ำอุ่น ซับริมฝีปากที่เจ่อให้แห้ง และหลีกเลี่ยงการเช็ดถูเพื่อลดอาการปวดและความเสียหายเพิ่มเติม ให้ประคบน้ำแข็งที่ริมฝีปากทันทีที่คุณเริ่มจะรู้สึกบวม อาการบวมนั้นเป็นผลมาจากการที่ของเหลวมารวมตัวกัน คุณสามารถลดการรวมตัวนี้ได้โดยการประคบเย็น ซึ่งจะไปชะลอการไหลเวียนของเลือด และทำให้อาการบวม การอักเสบ และอาการปวดลดลง  ใช้ผ้าขนหนูหรือกระดาษทิชชู่พันก้อนน้ำแข็ง นอกจากนี้ คุณยังอาจใช้ถุงถั่วแช่แข็งหรือช้อนที่แช่เย็นก็ได้เช่นกัน ค่อยๆ กดลูกประคบเย็นลงบนบริเวณที่มีอาการบวมประมาณ 10 นาที พักอีก 10 นาที และทำซ้ำจนกว่าอาการบวมจะลดลง หรือจนกว่าคุณจะไม่รู้สึกถึงอาการเจ็บปวดอีกต่อไป ข้อควรระวัง: อย่าประคบน้ำแข็งลงบนริมฝีปากโดยตรง การทำเช่นนี้อาจส่งผลให้เกิดอาการเจ็บหรือบาดแผลจากการถูกความเย็นกัดแบบไม่รุนแรงได้ ควรตรวจสอบให้แน่ใจว่าน้ำแข็งหรือกระเป๋าน้ำแข็งนั้นพันอยู่ในผ้าหรือกระดาษทิชชู่แล้ว หากการบาดเจ็บทำให้ผิวหนังของคุณเสียหายและเป็นแผล คุณอาจจะต้องใช้ครีมต้านจุลชีพเพื่อลดโอกาสเกิดการติดเชื้อก่อนปิดผ้าพันแผล  การประคบเย็นน่าจะช่วยห้ามเลือดไม่ให้ไหลได้ แต่ถ้าหากยังคงมีเลือดไหลออกมาจากบาดแผล ให้ใช้ผ้าขนหนูกดห้ามเลือดประมาณ 10 นาที คุณสามารถรักษาบาดแผลที่มีเลือดไหลเพียงเล็กน้อยและไม่ลึกได้จากที่บ้าน แต่ควรพบแพทย์หากคุณมีแผลลึก เลือดออกมาก และ/หรือเลือดยังคงไหลไม่หยุดหลังจากผ่านไป 10 นาที เมื่อเลือดหยุดไหลแล้ว ให้ทายาต้านจุลชีพบางๆ บนบริเวณที่มีบาดแผล ข้อควรระวัง: หากมีอาการคันหรือมีผื่นขึ้นบนผิวหนัง ควรหยุดใช้ยา ปิดแผลด้วยผ้าพันแผล การยกศีรษะของคุณให้อยู่เหนือระดับหัวใจจะช่วยระบายของเหลวออกจากเนื้อเยื่อบนใบหน้า ให้นั่งบนเก้าอี้ที่สะดวกสบายโดยเอนศีรษะไปทางพนักผิงหลังของเก้าอี้ หากคุณต้องการนอนพัก ให้หนุนศีรษะของคุณให้อยู่ “เหนือระดับหัวใจ” โดยใช้หมอน เพื่อช่วยลดอาการปวด การอักเสบ และอาการบวมที่เกี่ยวเนื่องกับอาการริมฝีปากเจ่อ ให้กินไอบูโพรเฟน พาราเซตามอล หรือซินเฟล็กซ์  รับประทานยาตามข้อมูลบนฉลากและห้ามกินเกินขนาดที่แนะนำ หากยังคงมีอาการปวด ให้ติดต่อแพทย์ หากคุณใช้ขั้นตอนข้างต้นทั้งหมดแล้วแต่ยังคงมีอาการบวม อาการปวด และ/หรือเลือดออกอย่างรุนแรง ให้รีบไปพบแพทย์ อย่าพยายามรักษาอาการปากเจ่อที่บ้าน และติดต่อแพทย์ทันทีหากคุณมีอาการดังนี้:  อาการบวมอย่างฉับพลันที่เจ็บปวดหรือรุนแรงบนใบหน้า หายใจลำบาก มีไข้ กดเจ็บ หรือรอยแดง ซึ่งแสดงถึงการติดเชื้อ ว่านหางจระเข้เป็นยารักษาสารพัดโรคที่ช่วยลดได้ทั้งอาการบวมและอาการปวดแสบปวดร้อนที่เป็นผลมาจากริมฝีปากเจ่อ  หลังจากรักษาด้วยการประคบเย็น (ดูขั้นตอนด้านบน) ให้ทำการทาเจลว่านหางจระเข้ลงบนริมฝีปากที่บวมเจ่อ ทาซ้ำเท่าที่ต้องการได้ตลอดทั้งวัน ชาดำมีสารประกอบ (แทนนิน) ที่ช่วยลดอาการบวมในริมฝีปากลงได้  ชงชาดำและทำให้เย็นลง จุ่มก้อนสำลีลงไปและประคบเหนือริมฝีปากที่บวมประมาณ 10 ถึง 15 นาที คุณสามารถทำซ้ำวิธีการนี้ได้หลายๆ ครั้งต่อวันเพื่อให้เห็นผลเร็วขึ้น น้ำผึ้งทำหน้าที่เป็นยารักษาตามธรรมชาติได้ดีเท่ากับยาต้านเชื้อแบคทีเรีย และสามารถนำไปใช้รักษาริมฝีปากที่มีอาการบวมได้นอกเหนือจากวิธีการรักษาอื่นๆ อีกด้วย  ทาน้ำผึ้งบนริมฝีปากที่บวมและปล่อยทิ้งไว้ 10 ถึง 15 นาที ล้างออกและทาซ้ำได้วันละหลายๆ ครั้งเท่าที่จำเป็น ผงขมิ้นทำหน้าที่เป็นยาฆ่าเชื้อโรคและมีสรรพคุณในการสมานแผล คุณสามารถทำยาพอกได้ง่ายๆ ด้วยผงขมิ้นนี้และนำไปทาบนริมฝีปาก  ผสมผงขมิ้นกับดินเหนียว Fuller’s earth ลงในน้ำสะอาด แล้วทำเป็นยาพอก ทาบนริมฝีปากที่บวมและปล่อยให้แห้ง ล้างออกด้วยน้ำสะอาดและทำซ้ำเท่าที่จำเป็น ผงฟูสามารถช่วยลดอาการปวดและการอักเสบที่เกี่ยวข้องกับอาการปากเจ่อและยังสามารถช่วยลดอาการบวมลงได้อีกด้วย  ผสมผงฟูลงในน้ำสะอาดเพื่อทำเป็นยาพอก ทาบนริมฝีปากที่บวมและปล่อยทิ้งไว้สักพัก จากนั้นล้างออก ทำซ้ำเท่าที่จำเป็นจนกว่าอาการบวมจะหายไป น้ำเกลือสามารถใช้ลดอาการบวมลงได้ และหากมีอาการปากเจ่อร่วมกับบาดแผล น้ำเกลือสามารถฆ่าแบคทีเรียที่อาจทำให้เกิดการติดเชื้อ  ละลายเกลือในน้ำอุ่น จุ่มสำลีหรือผ้าขนหนูลงในน้ำเกลือและใช้ทาบบนริมฝีปากที่บวม หากมีบาดแผล คุณอาจรู้สึกแสบได้ แต่อาการแสบจะหายไปเมื่อผ่านไปไม่กี่วินาที ทำซ้ำวันละหนึ่งหรือสองครั้งเท่าที่จำเป็น น้ำมันทีทรีมีสรรพคุณต้านการอักเสบและถูกใช้เป็นยาปฏิชีวนะเพื่อต่อสู้กับการติดเชื้อแบคทีเรีย ควรเจือจางน้ำมันทีทรีกับน้ำมันตัวพาทุกครั้งเพื่อป้องกันการระคายเคืองต่อผิวหนัง  เจือจางน้ำมันทีทรีกับน้ำมันชนิดอื่น เช่น น้ำมันมะกอกหรือน้ำมันมะพร้าว หรือเจลว่านหางจระเข้ ทาบนริมฝีปากที่บวมประมาณ 30 นาที แล้วล้างออก ทำซ้ำเท่าที่จำเป็น ห้ามใช้น้ำมันทีทรีกับเด็ก
ตรวจสอบปากของคุณว่ามีการบาดเจ็บอื่นๆ อีกหรือไม่. ล้างมือและหน้าของคุณด้วยสบู่และน้ำให้สะอาด. ประคบน้ำแข็ง. ทายาต้านจุลชีพและปิดผ้าพันแผลหากผิวหนังแตกเป็นแผล. ยกศีรษะขึ้นและพักผ่อน. กินยาแก้ปวดและลดการอักเสบ. พบแพทย์. ทาเจลว่านหางจระเข้บนริมฝีปากที่บวมเจ่อ. ประคบด้วยชาดำบนริมฝีปากที่บวมเจ่อ. ทาน้ำผึ้งบนริมฝีปากที่บวมเจ่อ. ทำยาพอกจากขมิ้นและใช้ทาบนริมฝีปากที่บวมเจ่อ. ทำยาพอกจากผงฟูและใช้ทาบนริมฝีปากที่บวมเจ่อ. ทาน้ำเกลือบนบริเวณที่มีอาการ. ทำยารักษาจากน้ำมันทีทรี.
https://www.wikihow.com/Treat-a-Fat-Lip https://www.wikihow.com/Treat-a-Fat-Lip
Treating a Fat Lip at Home Treating a Fat Lip with Natural Therapies